Държавен вестник, бр. 10, 2014 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  10
(3) В случай на оттегляне на подадено 
заявление комисията може да не прекрати 
административното производство и да утвърди 
цени въз основа на данните, с които разполага.
Чл. 25. (1) Заявленията се проверяват за 
съответствие с изискванията на наредбата в 
7-дневен срок от постъпването им.
(2) Когато се установи нередовност на за­
явлението, на заявителя се изпраща писмено 
съобщение да отстрани допуснатите нередов­
ности в срок 7 дни.
(3) Ако в срока по ал. 2 заявителят не от­
страни нередовностите, преписката може да 
се прекрати с решение на комисията, което 
се съобщава на заявителя. 
Чл. 26. (1) Към заявлението за утвърждаване 
на необходими приходи, цени лицензиантите 
представят в комисията информация за пред­
ходен 12-месечен отчетен период, наречен 
базисна година.
(2) Към заявлението по ал. 1 се прилагат:
1. годишен финансов отчет с приложения 
към него, изготвен в съответствие с изисква­
нията на Закона за счетоводството и прило­
жимите счетоводни стандарти;
2. финансово-счетоводна информация в 
съответствие с чл. 4 за базисната година;
3. технико-икономически данни, включи­
телно отчети за продажбите през базисната 
година, както и всяка друга информация, 
свързана с предлаганите за утвърждаване 
цени, изисквана в съответствие с указанията 
на комисията по чл. 4, ал. 5;
4. информация по групи клиенти за базис­
ната година, включително брой на клиентите, 
продажби на топлинна енергия, приходи и 
данни за фактурирането;
5. други данни, които енергийното пред­
приятие счита за необходимо да представи в 
подкрепа на подаденото заявление или изис­
кани от комисията;
6. документ за платена такса за разглеждане 
на заявлението.
(3) Документите по ал. 1 и 2 се представят 
в комисията на електронен и на хартиен но­
сител, заверени с подпис на представляващ 
енергийното предприятие и печат на енер­
гийното предприятие.
(4) Енергийните предприятия представят 
необходимите доказателства за достоверност­
та на данните за информацията по ал. 2 в 
съответствие с указанията на комисията по 
чл. 4, ал. 5.
(5) Заявлението за утвърждаване на необ­
ходими приходи, респективно цени, съдържа 
данни за базисната година и прогнозна ин­
формация за новия ценови период (разходи, 
количества за осъществяване на лицензион­
ната дейност, инвестиции и др.).
(6) Дружеството представя информация 
за отчетените и планираните инвестиции по 
групи обекти в производството и преноса, 
придружена с обосновка за постигнати и пла­
нирани конкретни показатели, по отношение 
на осъществяване на лицензионната дейност, в 
т.ч. развитие и подобрение на производството 
и преноса на топлинна енергия, повишаване 
на сигурността на доставките, намаление на 
технологичните разходи и други цели.
(7) Като неразделна част от заявленията 
за цени дружествата представят приложения 
със справки, които включват изискваната от 
комисията информация. 
(8) Справките се представят на хартиен и 
електронен носител. Формата на справките е 
задължителна и не могат да бъдат изтривани 
и добавяни редове и/или колони. Дружеството 
може да представя допълнителна информация 
извън задължителната по справките, като при­
лага обосновка и съответните доказателства. 
Справките трябва да бъдат подписани от лице с 
представителна власт и от главен счетоводител 
и да бъдат подпечатани с печата на дружеството. 
(9) По искане на комисията или при 
необходимост за допълнителна обосновка 
дружеството представя към заявлението до­
пълнителна писмена информация относно 
ценообразуващите елементи.
(10) Със заявленията за утвърждаване на цени 
енергийните предприятия могат да пред­явяват 
искания за признаване и компенсиране на раз­
ходи, произтичащи от наложени задължения 
към обществото, като прилагат съответните 
доказателства, обосноваващи искането им.
Чл. 27. (1) Енергийните предприятия, 
спрямо които комисията прилага метод на 
регулиране „норма на възвръщаемост на 
капитала“, могат да подават заявления за 
изменение на утвърдените цени преди изти­
чането на ценовия период при наличие на 
обстоятелства, чието настъпване не е могло 
да бъде предвидено при утвърждаването на 
цените и води до съществено изменение на 
утвърдените ценообразуващи елементи и 
на финансовото състояние на енергийното 
предприятие. 
(2) Към заявленията за изменение на утвър­
дените цени се прилага необходимата информа­
ция за доказване на обстоятелствата по ал. 1.
(3) Решението за изменение на цените не 
прекъсва регулаторния период.
(4) Когато при текущото наблюдение на 
фактическите стойности на необходимите 
приходи на енергийното предприятие и тех­
ните компоненти се констатира наличие на 
обстоятелства по ал. 1, комисията може да 
даде указания на предприятията да подадат 
заявление за изменение на утвърдените им 
цени. При неизпълнение на указанията коми­
сията може служебно да измени тези цени.
Чл. 28. (1) Енергийните предприятия, 
спрямо които се прилагат методите на це­
ново регулиране по чл. 3, ал. 2, т. 2, подават 
заявление за утвърждаване на изменението на